b'\n_START_ARTICLE_\nGoran Kauri\xc4\x87\n_START_PARAGRAPH_\nGoran Kauri\xc4\x87 (Zrenjanin, 1968.), politi\xc4\x8dar i \xc5\xa1portski du\xc5\xbenosnik iz Vojvodine\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je 1968. godine u Zrenjaninu. Po ocu je iz Malinske na Krku, iz obitelji koja se je prije dva stolje\xc4\x87a preselila na podru\xc4\x8dje dana\xc5\xa1njeg Zrenjanina. U Novom Sadu diplomirao na fakultetu za sport i turizam, stekav\xc5\xa1i zvanje diplomirani profesor tjelesnog odgoja i sporta-master. Veliki je poznavatelj jadranskog podmorja. Kao instruktor ronjenja i \xc4\x8dlan hrvatskih ronila\xc4\x8dkih ekipa zna mnogo toga, gdje su brodovi i blaga, koliko su za\xc5\xa1ti\xc4\x87eni._NEWLINE_Bio je odbornik Skup\xc5\xa1tine op\xc5\xa1tine Zrenjanin u sazivu od 2004. do 2006., 2012.-2016. godine i predsjednik odborni\xc4\x8dke grupe DS. Poslije toga bio je i \xc4\x8dlan Privremenog organa grada Zrenjanina._NEWLINE_Godine 2008. izabran je za poslanika u skup\xc5\xa1tini Vojvodine i zamjenika gradona\xc4\x8delnika Zrenjanina. Na poslani\xc4\x8dko mjesto u pokrajinskoj skup\xc5\xa1tini dao je ostavku 2010. godine. Ostavku je obrazlo\xc5\xbeio razrje\xc5\xa1enjem eventualne dileme oko sukoba interesa._NEWLINE_Godine 2009. imenovan je za jednog od potpredsjednika Pokrajinskog odbora G17 plus, a o\xc5\xbeujka 2011. pre\xc5\xa1ao je u Demokratsku stranku. Trenutno je zamjenik predsednika GO DS Zrenjanina._NEWLINE_Godine 2014. izabran je za predsjednika GrO DS na izborima koji su se odr\xc5\xbeali po principu \xe2\x80\x9cjedan \xc4\x8dlan \xe2\x80\x93 jedan glas\xe2\x80\x9d. Osniva\xc4\x8d Udruge Hrvata iz Banata._NEWLINE_Predsjednik je rukometnog kluba Proleter iz Zrenjanina.'